Austvågøy

Austvågøy on saar Norras Nordlandi maakonnas, Lofootide kõige idapoolsem saar. 

Saarel paikneb suurem osa Vågani vallast; saare kirdepoolne osa kuulub aga Hadseli valda. Saare suurim asula on Vågani valla keskus Svolvær. 

Saare pindala on 526,7 km². Austvågøy ulatus ida-lääne suunas on 40 km ja põhja-lõuna suunas 30 km. Austvågøy on valdavalt mägine. Saare idaosas asub Lofootide kõrgeim mägi Higravstinden (1146 m).

Austvågøy on populaarne mägironijate seas.

Austvågøyd ühendab idas Hinnøyaga Raftsundi sild ja läänes Gimsøyaga Gimsøystraumeni sild.

Kategooria:Norra mere saared
Kategooria:Norra saared
Kategooria:Nordlandi maakond